86-jarige van George verkragArgieffoto ŉ 86-jarige vrou is in Rosemore in George in die Wes-Kaap verkrag. “Die vrou het Saterdagoggend omstreeks 02:00 wakker geword van ŉ venster wat breek,” het kapt. Malcolm Pojie, woordvoerder van die polisie, gesê. “Sy het gaan ondersoek instel en die verdagte het op haar afgestap gekom.” Pojie sê die man het haar verkrag en haar mond met sy hande toegedruk. Hy is toe daar weg en het gedreig om ook die vrou se kleinkind, wat in ŉ rondawel op die erf bly, te verkrag. Die vrou het haar bure in kennis gestel en hulle het die polisie ontbied. Niemand is nog in verband met die voorval in hegtenis geneem nie. -SAPA